Забраниха четенето на вестници на обществени места в Мароко - Flashnews
Начало Любопитно Забраниха четенето на вестници на обществени места в Мароко
Обновена: 09.06.2016, 11:00
Четенето на вестник в парка може да остане само в историята
Властите в Мароко забраниха да се четат вестници на обществени места и след това да се оставят без надзор.
Идеята на екзотичната мярка е да се ограничи четенето гратис, което нанася щети на сектора за 150 милиона долара на година.
От Федерацията на редакторите на вестници изтъкват, че докато човек чете вестник на публично място, към него се „присламчват“ други хора, които четат безплатно и така си спестяват покупката на собствен вестник. Подобна е ситуацията и ако едно издание бъде оставено на пейка в парка например и някой друг го намери и прочете.
Министърът на печата и съобщенията на Мароко Мустафа Халфи изтъква, че правителството е било принудено да предприеме тези мерки, за да помогне за ограничаване на загубите на издателите. Предвиждат се още субсидии за вестникарите и създаване на специален комитет, който да рекламира купуването на печатни издания.
Обмислят се и мерки срещу Фейсбук и Гугъл, които намалявали броя на рекламите в мароканските интернет издания, съобщава „Мароко уърлд нюз“.
Предишна статияПингвин предсказва резултатите на Евро 2016
Следваща статияВтора българска изселничка сред загиналите в атнента в Турция